stanford-oval/wikipedia huggingface dataset:
พิพิธภัณฑ์สัตว์น้ำ
พิพิธภัณฑ์สัตว์น้ำในต่างประเทศที่มีชื่อเสียง

พิพิธภัณฑ์สัตว์น้ำจอร์เจีย (Georgia Aquarium) ที่แอตแลนตา รัฐจอร์เจีย สหรัฐอเมริกา
อันเดอร์วอเตอร์เวิร์ล (Underwater World) ที่ซิดนีย์ ออสเตรเลีย
ซีเวิร์ล (Sea World) สาขาต่างๆ
พิพิธภัณฑ์สัตว์น้ำไคยูคัง ที่โอซากา ประเทศญี่ปุ่น
พิพิธภัณฑ์สัตว์น้ำเชดด์ (Shedd aquarium) ที่ชิคาโก สหรัฐอเมริกา
พิพิธภัณฑ์สัตว์น้ำเซี่ยงไฮ้ ที่เซี่ยงไฮ้ ประเทศจีน
พิพิธภัณฑ์สัตว์น้ำซือเหม่-หลงโอเชียนคิงดอม ที่เกาะเฮงฉิน เซินเจิ้น ประเทศจีน เป็นพิพิธภัณฑ์สัตว์น้ำที่ใหญ่ที่สุดในโลก
ดูเพิ่ม

ตู้ปลา
รายชื่อของสถานแสดงพันธุ์สัตว์น้ำ
พิภพวานร (ภาพยนตร์ พ.ศ. 2544)

| พิภพวานร |
| --- | --- |
ใบปิดภาพยนตร์
กำกับ: ทิม เบอร์ตัน
บทภาพยนตร์: วิลเลียม บรอยส์ จูเนียร์ ลอว์เรนซ์ คอนเนอร์ มาร์ก โรเซนทัล
สร้างจาก: Planet of the Apes โดย ปีแยร์ บูล
อำนวยการสร้าง: ริชาร์ด ดี. ซานัค
นักแสดงนำ: มาร์ก วาห์ลเบิร์ก ทิม รอท เฮเลน่า บอนแฮม คาร์เตอร์ ไมเคิล คลาร์ก ดันแคน พอล เจียมาตี เอสเทลลา วอร์เรน
กำกับภาพ: ฟิลิป รูสเซโลต์
ตัดต่อ: คริส เลเบนซอน โจเอล เนกรอน
ดนตรีประกอบ: แดนนี เอลฟ์แมน
บริษัทผู้สร้าง: The Zanuck Company  
ผู้จัดจำหน่าย: 20th Century Fox
วันฉาย: 27 กรกฎาคม ค.ศ. 2001
ความยาว: 120 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: 100 ล้านดอลลาร์สหรัฐ
ทำเงิน: 362.2 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
พิภพวานร (อังกฤษ: Planet of the Apes) เป็นภาพยนตร์แนวนวนิยายวิทยาศาสตร์ และนำมาสร้างใหม่จากภาพยนตร์ในปี 1968 เรื่อง Planet of the Apes จากบทประพันธ์ของปีแยร์ บูล กำกับโดยทิม เบอร์ตัน แสดงนำโดยมาร์ก วาห์ลเบิร์ก, ทิม ร็อธ, เฮเลน่า บอนแฮม คาร์เตอร์, ไมเคิล คลาร์ก ดันแคน, พอล เจียมาตีและเอสเทลลา วอร์เรน ภาพยนตร์เรื่องนี้เป็นเรื่องราวเกี่ยวกับนักบินอวกาศ ลีโอ เดวิดสัน ที่นำเครื่องมาลงจอดบนดาวเคราะห์ดวงหนึ่งที่ปกครองโดยบรรดาวานรที่เฉลียวฉลาดและมีความคล้ายมนุษย์ ส่วนมนุษย์ได้ตกเป็นทาสรับใช้ของเหล่าวานร แต่จากความช่วยเหลือของวานรหญิงที่ชื่อ อารี ทำให้ลีโอคิดจะก่อกบฏ
ในขั้นตอนพัฒนาของภาพยนตร์ทำใหม่เรื่องนี้ เริ่มต้นมาตั้งแต่ปี 1988 จากโครงการของอดัม ริฟคิน ที่มีการตั้งต้นแล้วในช่วงผลิตช่วงแรกแต่ก็ได้ถูกยกเลิกไป ในสคริปต์ที่เขียนโดยเทอร์รี เฮยส์ ใช้ชื่อเรื่องว่า  Return of the Apes โดยวางทีมงานผู้สร้างคือ โอลิเวอร์ สโตน, ดอน เมอร์ฟี และเจน แฮมเชอร์ และวางฟิลิป นอยซ์ เป็นผู้กำกับ รวมถึงวางอาร์โนลด์ ชวาร์เซเนกเกอร์ เป็นนักแสดง แต่ด้วยความเห็นที่แตกต่างกันของเฮย์ และผู้ร่วมทุน/ผู้จัดจำหน่าย ทเวนตีเซนจูรีฟ็อกซ์ คริส โคลัมบัส, แซม แฮมม์, เจมส์ คาเมรอน, ปีเตอร์ แจ็กสัน และ พี่น้องฮิวจ์ มาร่วมโครงการนี้ในเวลาต่อมา
ในบทภาพยนตร์ที่เขียนโดย วิลเลียม บรอยลส์, ทิม เบอร์ตัน ก็ถูกจ้างเป็นผู้กำกับภาพยนตร์ และภาพยนตร์ก็เริ่มมีการพัฒนาอย่างจริงจัง ลอว์เรนซ์ คอนเนอร์และมาร์ก โรเซนธัล มาร่วมเขียนบทใหม่และเริ่มถ่ายทำในระหว่างเดือนพฤศจิกายน 2001 ถึง เมษายน 2001 พิภพวานร ออกฉายด้วยเสียงวิจารณ์ไม่ดีแต่ประสบความสำเร็จทางด้านรายได้ คำวิจารณ์ส่วนใหญ่มุ่งเน้นไปที่ความทำให้สับสนในตอนจบของเรื่อง แต่ก็ยังมีการได้รับคำชมเรื่องการแต่งหน้า และถึงแม้ว่าจะประสบความสำเร็จด้านรายได้ แต่ฟ็อกซ์ก็ไม่คิดจะสร้างภาคต่อ
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ พิภพวานร
พิภพวานร ที่อินเทอร์เน็ตมูวีเดตาเบส
พิภพวานร ที่สยามโซน
| ด ค กผลงานภาพยนตร์ของ ทิม เบอร์ตัน |
| --- | --- |
งานกำกับภาพยนตร์ขนาดยาว:  พี-วีส์บิกแอดเวนเจอร์ (Pee-wee's Big Adventure, 1985)  ผีขี้จุ้ย (Beetlejuice, 1988)  แบทแมน (Batman, 1989)  เอ็ดเวิร์ดมือกรรไกร (Edward Scissorhands, 1990)  แบทแมนรีเทิร์นส์ (Batman Returns, 1992)  เอ็ด วูด (Ed Wood, 1994)  สงครามวันเกาโลก (Mars Attacks!, 1996)  คนหัวขาดล่าหัวคน (Sleepy Hollow, 1999)  พิภพวานร (Planet of the Apes, 2001)  จินตนาการรัก ลิขิตชีวิต (Big Fish, 2003)  ชาร์ลี กับ โรงงานช็อกโกแลต (Charlie and the Chocolate Factory, 2005)  เจ้าสาวศพสวย (Tim Burton's Corpse Bride, 2005)  สวีนนีย์ ท็อดด์ บาร์เบอร์หฤโหดแห่งฟลีทสตรีท (Sweeney Todd: The Demon Barber of Fleet Street, 2007)  อลิซในแดนมหัศจรรย์ (Alice in Wonderland, 2010)  แวมไพร์มึนยุค (Dark Shadows, 2012)  แฟรงเคนวีนนี่ คืนชีพเพื่อนซี้สี่ขา (Frankenweenie, 2012)  ติสท์ลวงตา (Big Eyes, 2014)  บ้านเพริกริน เด็กสุดมหัศจรรย์ (Miss Peregrine's Home for Peculiar Children, 2016)  ดัมโบ้ (Dumbo, 2019) 
งานกำกับภาพยนตร์ขนาดสั้น:  ดิไอส์แลนด์ออฟดอคเตอร์อากอร์ (The Island of Doctor Agor, 1971)  สตอล์กออฟเดอะเซเลรี (Stalk of the Celery, 1979)  วินเซนต์ (Vincent, 1982)  แฟรงเคนวีนี (Frankenweenie, 1984)  สเทนบอย (Stainboy, 2000) 
งานด้านโปรดักชัน:  ฝันร้าย ฝันอัศจรรย์ ก่อนวันคริสต์มาส (The Nightmare Before Christmas, 1993)  เคบินบอย (Cabin Boy, 1994)  แบทแมน ฟอร์เอฟเวอร์ (Batman Forever, 1995)  เจมส์กับลูกพีชยักษ์มหัศจรรย์ (James and the Giant Peach, 1996)  เดอะเวิลด์ออฟสเตนบอย (The World of Stainboy, 2000)  ซูเปอร์ไนน์ อัจฉริยะพลิกโลก (9, 2009)  ประธานาธิบดี ลินคอล์น นักล่าแวมไพร์ (Abraham Lincoln: Vampire Hunter, 2012)  อลิซ: ผจญภัยมหัศจรรย์เมืองกระจก (Alice Through the Looking Glass, 2016)
พิพิธภัณฑ์บ้านจิรายุ-พูนทรัพย์

| --- | --- |
ก่อตั้ง: 22 พฤศจิกายน 2552
ที่ตั้ง: 1166 ซอยสุขุมวิท 101/1  แขวงบางจาก เขตพระโขนง   กรุงเทพมหานคร
เว็บไซต์: www.chirayu-poonsapaya.com
พิพิธภัณฑ์บ้านจิรายุ-พูนทรัพย์  (อังกฤษ: Baan Jirayu-Poonsap Museum) เป็นเรือนพำนักของศาสตราจารย์หม่อมหลวงจิรายุ นพวงศ์ องคมนตรี และศาสตราจารย์ท่านผู้หญิงพูนทรัพย์ นพวงศ์ ณ อยุธยา ผู้ก่อตั้งคณะครุศาสตร์ จุฬาลงกรณ์มหาวิทยาลัย เพื่อประโยชน์แห่งการศึกษา และความสำนึกในพระมหากรุณาธิคุณต่อสมเด็จพระกนิษฐาธิราชเจ้า  กรมสมเด็จพระเทพรัตนราชสุดาฯ สยามบรมราชกุมารี และสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ศาสตราจารย์หม่อมหลวงจิรายุ นพวงศ์ และท่านผู้หญิงพูนทรัพย์ นพวงศ์ ณ อยุธยา จึงน้อมเกล้าฯ ถวายบ้านและที่ดินบริเวณที่พักอาศัย ในซอยสุขุมวิท 101/1 เนื้อที่ 1 ไร่ 2 งาน 22.2 ตารางวา แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ เพื่อจัดสร้างเป็นพิพิธภัณฑ์และห้องสมุด "บ้านจิรายุ-พูนทรัพย์" ขึ้นเพื่อเป็นแหล่งเรียนรู้ ประโยชน์แก่ส่วนรวมในการศึกษาชีวิตแนวคิด ขุมความรู้และวัตรปฏิบัติของศาสตราจารย์ทั้งสอง ตลอดจนเป็นแหล่งเรียนรู้ด้านวิชาการต่างๆ
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินไปทรงเปิดอาคารพิพิธภัณฑ์ "บ้านจิรายุ-พูนทรัพย์" เมื่อวันที่ 2 พฤศจิกายน พ.ศ. 2552
พิพิธภัณฑ์

พิพิธภัณฑ์แห่งนี้เป็นสถานที่เชื่อมโยงโลกอดีต โลกปัจจุบัน และคนรุ่นใหม่ การเรียนรู้ที่สะท้อนแนวคิด ชีวิตการทำงานของศาสตราจาย์หม่อมหลวงจิรายุฯ ในฐานะนักวิชาการด้านภาษาศาสตร์ ภาษาไทย ภาษาสันสกฤต และภาษาบาลี งานในฐานะองคมนตรี ที่ปรึกษาสมาคมต่างๆ และท่านผู้หญิงพูนทรัพย์ในด้านครุศาสตร์ เป็นเอกสารต้นฉบับ เอกสารลายมือของศาสตราจารย์ทั้งสอง สำหรับเยาวชน นักศึกษา ประชาชนผู้สนใจได้ศึกษารวมทั้งนักวิชาการและคณาจารย์ได้ค้นคว้าในเชิงลึก
พิพิธภัณฑ์เป็นเรือนพัก 2 ชั้น มีอาณาเขตกว้างขวาง บริเวณชั้นล่างนำเสนอความเป็นมา และแนวคิดเกี่ยวกับพิพิธภัณฑ์ด้วยเทคโนโลยีสมัยใหม่ (E-museum) ประกอบด้วยแนวคิดสะท้อนถึงจิตวิญญาณความเป็นครู วิสัยทัศน์ และการทำงานเพื่อสังคมของท่านทั้งสอง โดยเสนอในรูปแบบมัลติมีเดีย ซึ่งถ่ายทอดโดยท่านผู้หญิงพูนทรัพย์
มุมสนทนา เสวนา ประชุม แลกเปลี่ยนความรู้ระหว่างผู้ทรงคุณวุฒิในสาขาวิชาการศึกษา ภาษาไทย ภาษาสันสกฤต และภาษาบาลี
มุมปัญญา ประกอบด้วยหนังสือ เอกสาร สิ่งพิมพ์ภาพถ่ายของศาสตราจารย์ทั้งสองในวัยเยาว์จนถึงปัจจุบัน และประวัติสมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธรฯ และสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ได้จัดเก็บในรูปสื่ออิเล็กทรอนิกส์ สามารถสืบค้นข้อมูลและรูปภาพต่างๆ ผ่านระบบคอมพิวเตอร์ได้
ห้องนอนศาสตราจารย์ จัดแสดงห้องนอนของทั้งสองท่านตามสภาพจริง ซึ่งประกอบด้วยโต๊ะ ตู้ เตียง และสมุดบันทึกประจำวัน ที่สะท้อนชีวิตความเป็นอยู่และการทำงานของท่านทั้งสอง
ห้องหนังสือนุสรณ์ ประกอบด้วยหนังสืออนุสรณืที่ระลึกในงานต่างๆ อาทิ อนุสรณ์ครบรอบคณะครุศาสตร์ คณะอักษาศาสตร์ ครบรอบการสถาปนาจุฬาลงกรณ์มหาวิทยาลัย โรงเรียนราชินี ฯลฯ รวมทั้งหนังสือพระราชทานเพลิงศพ และงานศพที่มีคุณค่าและหายาก
ห้องพระ สถานที่เคารพบูชาของศาสตราจารย์ทั้งสอง ซึ่งท่านตระหนักและให้ความสำคัญในเรื่องพระพุทธศาสนาเป็นอย่างยิ่ง
ห้องสมุด

ห้องสมุดเป็นการจัดแสดง ประกอบด้วยหนังสือ พจนานุกรม หนังสือเกี่ยวกับศาสนา ที่ระลึก พระราชวงศ์ ต้นฉบับลายมือ สมุดเตรียมถวายงานสอน และปทานุกรม ที่ได้รับพระราชทานจากรัชกาลที่ 9 และห้องพระที่แสดงให้เห็นถึงความสำคัญของพระพุทธศาสนา
แหล่งข้อมูลอื่น

พิพิธภัณฑ์บ้านจิรายุ-พูนทรัพย์ ที่เฟซบุ๊ก
พิพิธภัณฑ์บ้านจิรายุ-พูนทรัพย์ เก็บถาวร 2015-08-01 ที่ เวย์แบ็กแมชชีน
ห้องสมุดเพื่อการเรียนรู้บ้านจิรายุ - พูนทรัพย์ (มิวเซียมไทยแลนด์)
พีชเมลบา

| --- | --- |

ประเภท: ของหวาน
ผู้สร้างสรรค์: โอกุสต์ เอสกอฟีเย
ส่วนผสมหลัก: ท้อ, ซอสแรสเบอร์รี, ไอศกรีมวานิลลา
 ตำราอาหาร: พีชเมลบา   สื่อ: พีชเมลบา
พีชเมลบา (อังกฤษ: Peach Melba) เป็นของหวานที่ประกอบด้วยไอศกรีมวานิลลาและท้อ ราดด้วยซอสแรสเบอร์รี
พีชเมลบาคิดค้นในปี ค.ศ. 1892 โดยโอกุสต์ เอสกอฟีเย เชฟประจำโรงแรมซาวอยในลอนดอน เมื่อดยุกแห่งออร์เลอ็องจัดงานเลี้ยงฉลองให้เนลลี เมลบา นักร้องเสียงโซปราโนหลังเธอแสดงอุปรากร โลเอินกรีน เอสกอฟีเยเสิร์ฟของหวานด้วยหงส์สลักจากน้ำแข็งที่ภายในมีไอศกรีมวานิลลาและท้อ ด้านบนตกแต่งด้วยสายไหม ต่อมาในปี ค.ศ. 1900 เอสกอฟีเยปรับสูตรใหม่โดยเปลี่ยนเป็นราดซอสแรสเบอร์รีด้านบนแทน นอกจากสูตรที่ใช้ท้อเป็นส่วนประกอบแล้ว บางครั้งยังมีการใช้แพร์ เอพริคอตหรือสตรอว์เบอร์รี นอกจากนี้อาจใช้เยลลีเรดเคอร์แรนต์แทนซอสแรสเบอร์รี
พี.โอ.ดี.

| พี> โอ.ดี. (Payable On Death) |
| --- | --- |
พี.โอ.ดี. ใน ค.ศ. 2008 จากซ้ายไปขวา ทราอา แดเนียลส์, วุฟ เบอร์นาร์โด, มาร์คอส คูเรียล and ซอนนี แซนโดวัล.
ข้อมูลพื้นฐาน
ที่เกิด: แซนดีเอโก รัฐแคลิฟอร์เนีย
แนวเพลง: ออลเทอร์นาทิฟเมทัล, นูเมทัล, คริสเตียนเมทัล, แร็ปเมทัล
ช่วงปี: 1992–ปัจจุบัน
ค่ายเพลง: เรสคิว, แอตแลนติก, โคลัมเบีย/INO, เรเซอร์แอนด์ไท, ทูธอินด์เนล

สมาชิก:  ซอนนี แซนโดวัล  วุฟ เบอร์นาร์โด  ทราอา แดเนียลส์  มาร์คอส คูเรียล 
อดีตสมาชิก:  เจสัน ทรูบี  เกบ พอร์ทิลโล 

เว็บไซต์: www.payableondeath.com
เพย์เอเบิลออนเดธ (อังกฤษ: Payable on Death) (ย่อว่า พี.โอ.ดี) เป็นวงดนตรีออลเทอร์นาทิฟเมทัลคริสเตียนสัญชาติอเมริกัน ก่อตั้งขึ้นใน ค.ศ. 1992 สมาชิกประกอบด้วย ซอนนี แซนโดวัล นักร้องนำ วุฟ เบอร์นาร์โด มือกลอง มาร์คอส คูเรียล มือกีตาร์ ทราอา แดเนียลส์ พวกเขาออกสตูดิโออัลบั้มกับค่ายเพลงหลักมาแล้ว 6 อัลบั้ม และอัลบั้มอินดี 2 อัลบั้ม ขายได้มากกว่า 12 ล้านชุดทั่วโลก ตลอดเวลาการทำงาน วงดนตรีได้เข้าชิงรางวัลแกรมมี 3 สาขา จากอัลบั้มซาวด์แทร็กและทัวร์คอนเสิร์ตทั่วโลก อัลบั้มที่สาม เดอะฟันดาเมนทัลเอเลเมนส์ออฟเซาธ์ทาวน์ พวกเขาประสบความสำเร็จกับกระแสหลัก ได้รับการรับรองจากสมาคมผู้ประกอบกิจการเพลงของสหรัฐอเมริกา ใน ค.ศ. 2000 อัลบั้มต่อมา แซตเทลไลต์ ประสบความสำเร็จจากซิงเกิล "อะไลฟ์" และ "ยูธออฟเดอะเนชัน" ทำให้ได้รับการรับรองระดับแพลตินัม 3 ครั้ง
พีซีดี (อัลบั้ม)

พีซีดี (อังกฤษ: PCD) เป็นสตูดิโออัลบั้มเปิดตัวโดยเกิร์ลกรุ๊ปอเมริกันชื่อ พุสซีแคตดอลส์ วางจำหน่ายเมื่อวันที่ 12 กันยายน พ.ศ. 2548 โดย A&M Records ในปี พ. ศ. 2536 Pussycat Dolls ถูกสร้างขึ้นเพื่อเป็นคณะละครล้อเลียนโดยนักออกแบบท่าเต้น โรบิน แอนติน หลังจากดึงดูดความสนใจจากสื่อ Antin ได้ร่วมทุนกับ Interscope Records เพื่อพัฒนา Pussycat Dolls ให้เป็นแบรนด์โดย Jimmy Iovine มอบหมายโครงการนี้ให้ Ron Fair ในฐานะหนึ่งในผู้อำนวยการสร้าง แฟร์ผลิตอัลบั้มส่วนใหญ่และร่วมมือกับโปรดิวเซอร์อย่าง Kwamé, Polow da Don และ Rich Harrison อัลบั้มนี้เน้นเพลงแดนซ์ป๊อปและอาร์แอนด์บีเป็นหลัก ในทำนองเดียวกันอัลบั้มนี้มีการเสียดสีทางเพศและสำรวจธีมของสตรีนิยมและความโรแมนติก มีเสียงร้องของแขกรับเชิญจากแร็ปเปอร์ Busta Rhymes, Timbaland และ will.i.am
พิพิธภัณฑ์แอชโมเลียน

| --- | --- |
ด้านหน้าอาคารของพิพิธภัณฑ์
th
ก่อตั้ง: 1683; 341 ปีที่แล้ว (1683)
ที่ตั้ง: ถนนโบมอนต์ เมืองออกซฟอร์ด ประเทศอังกฤษ
พิกัดภูมิศาสตร์: 51°45′19″N 1°15′36″W﻿ / ﻿51.7554°N 1.2600°W﻿ / 51.7554; -1.2600
ประเภท: พิพิธภัณฑ์มหาวิทยาลัยเกี่ยวกับศิลปะและโบราณคดี
จำนวนผู้เยี่ยมชม: 930,669 (ค.ศ. 2019)
ผู้อำนวยการ: อเล็กซานเดอร์ สเตอร์จิส
เว็บไซต์: www.ashmolean.org
พิพิธภัณฑ์ศิลปะและโบราณคดีแอชโมเลียน (อังกฤษ: The Ashmolean Museum of Art and Archaeology; /æʃˈmoʊliən, ˌæʃməˈliːən/) ตั้งอยู่บนถนนโบมอนต์ เมืองออกซฟอร์ด  ประเทศอังกฤษ  เป็นพิพิธภัณฑ์สาธารณะแห่งแรกของอังกฤษ อาคารหลังแรกสร้างขึ้นในปี ค.ศ. 1678–1683 เพื่อเป็นที่ตั้งของห้องสารภัณฑ์ซึ่งเอไลอัส แอชโมลมอบให้กับมหาวิทยาลัยออกซฟอร์ดในปี ค.ศ. 1677 และยังเป็นพิพิธภัณฑ์มหาวิทยาลัยแห่งที่สองของโลก หลังจากก่อตั้งคุนสท์มูซ็อยม์บาเซิล ในปี ค.ศ. 1661 โดยมหาวิทยาลัยบาเซิล
อาคารหลังปัจจุบันสร้างขึ้นระหว่างปี  ค.ศ. 1841 ถึง ค.ศ. 1845 พิพิธภัณฑ์เปิดใหม่ในปี ค.ศ. 2009 หลังการปรับปรุงครั้งใหญ่ และในเดือนพฤศจิกายน ค.ศ. 2011 มีการเปิดตัวห้องแสดงผลงานศิลปะใหม่ที่เน้นไปที่อียิปต์และนิวเบีย ในเดือนพฤษภาคม ค.ศ. 2016 พิพิธภัณฑ์เปิดห้องแสดงผลงานศิลปะของศิลปะยุคศตวรรษที่ 19 อีกครั้ง
ผู้ดูแลและผู้อำนวยการ

| 0 | 1 | 2 |
| --- | --- | --- |

| ชื่อ | ตั้งแต่ปี ค.ศ. | ถึงปี ค.ศ. |
| Robert Plot | 1683 | 1690 |
| Edward Lhuyd | 1690 | 1709 |
| David Parry | 1709 | 1714 |
| John Whiteside | 1714 | 1729 |
| George Shepheard | 1730 | 1731 |
| Joseph Andrews | 1731 | 1732 |
| George Huddesford | 1732 | 1755 |
| William Huddesford | 1755 | 1772 |
| William Sheffield | 1772 | 1795 |
| William Lloyd | 1796 | 1815 |
| Thomas Dunbar | 1815 | 1822 |
| John Shute Duncan | 1823 | 1829 |
| Philip Bury Duncan | 1829 | 1854 |
| John Phillips | 1854 | 1870 |
| John Henry Parker | 1870 | 1884 |
| Sir Arthur Evans | 1884 | 1908 |
| David George Hogarth | 1909 | 1927 |
| Edward Thurlow Leeds | 1928 | 1945 |
| Sir Karl Parker | 1945 | 1962 |
| Robert W. Hamilton | 1962 | 1972 |
ตั้งแต่ปี ค.ศ. 1973 ตำแหน่งผู้ดูแล (Keeper) ถูกแทนที่ด้วยตำแหน่งผู้อำนวยการ (Director):
| 0 | 1 | 2 |
| --- | --- | --- |

| ชื่อ | ตั้งแต่ปี ค.ศ. | ถึงปี ค.ศ. |
| Sir David Piper | 1973 | 1985 |
| Professor Sir Christopher White | 1985 | 1997 |
| Roger Moorey | 1997 | 1998 |
| Christopher Brown | 1998 | 2014 |
| Alexander Sturgis | 2014 |  |
แหล่งข้อมูลอื่น

เว็บไซต์ทางการ
Sackler Library
The Griffith Institute
Virtual Tour of the Ashmolean Museum, photography from 2003 เก็บถาวร 3 สิงหาคม 2008 ที่ เวย์แบ็กแมชชีน
Powhatan's Mantle – pictures, description and history
พาราลิมปิกฤดูหนาว 2014

ดูเพิ่ม: โอลิมปิกฤดูหนาว 2014
| --- | --- |
Hot. Cool. Yours.
เมืองเจ้าภาพ: โซชิ, รัสเซีย
คำขวัญ: สัญลักษณ์การแข่งขันพาราลิมปิกฤดูหนาว 2014
ประเทศเข้าร่วม: 45 ประเทศ
นักกีฬาเข้าร่วม: 550 คน
กีฬา: 72 ประเภท ใน 5 ชนิด
พิธีเปิด: 7 มีนาคม พ.ศ. 2557
พิธีปิด: 16 มีนาคม พ.ศ. 2557
ประธานพิธี: วลาดีมีร์ ปูติน
นักกีฬาปฏิญาณ: วาเลรี เรดส์โคซูบอฟ
ผู้จุดคบเพลิง: เซอร์เกย์ ชายคอฟ โอเลซยา วลาดิคินา
สนามกีฬาหลัก: สนามกีฬาโอลิมปิกฟิชต์
พาราลิมปิกฤดูหนาว 2014 (อังกฤษ: XI Paralympic Winter Games) เป็นการแข่งขันกีฬาพาราลิมปิกฤดูหนาวครั้งที่ 11 จัดขึ้น ณ เมืองโซชี ประเทศรัสเซีย ระหว่างวันที่ 7 มีนาคม ถึง 16 มีนาคม พ.ศ. 2557 มีนักกีฬา 550 คน จาก 45 ประเทศ เข้าร่วมการแข่งขัน มีการชิงชัยถึง 72 เหรียญทอง นอกจากนี้ยังมีการแข่งขันสโนว์บอร์ดคนพิการเป็นครั้งแรกอีกด้วย
การแข่งขันในครั้งนี้มีนำไปสู่ความกังวลเกี่ยวกับแทรกแซงทหารของรัสเซียที่เข้ายึดครองเขตปกครองตนเองไครเมีย ในยูเครน ซึ่งอาจนำไปสู่การคว่ำบาตรทางการกีฬาของสหราชอาณาจักร, ยูเครน และสหรัฐอเมริกา ที่จะไม่ส่งนักกีฬาเข้าร่วมพิธีเปิด โดยเจ้าหน้าที่รัฐบาลของสหราชอาณาจักรได้ทำการเปิดเผยว่า ได้ตั้งใจติดตามสถานการณ์อย่างใกล้ชิด และกำลังพิจารณาว่าจะส่งนักกีฬาเข้าร่วมในพิธีเปิดหรือไม่และความกังวลเหล่านี้ ยังไม่ได้มีผลกระทบต่อนักกีฬาของทั้ง 3 ประเทศ แต่อย่างใด
ในทั้งหมด 80 เหรียญที่รัสเซีย ได้จากการแข่งขันครั้งนี้ 30 เหรียญ เป็นเหรียญทอง ซึ่งเป็นครั้งแรกที่เจ้าภาพการแข่งขันได้เหรียญจากการแข่งขันมากที่สุด นอกจากนี้ โรแมน เปตัสคอฟ นักสกีของรัสเซีย ได้รับเหรียญทองมากที่สุดในประวัติศาสตร์นักกีฬาคนพิการ ในพาราลิมปิกฤดูหนาว โดยได้ไป 6 เหรียญทอง จากการแข่งขันสกีลงเขา และไบแอธลอน
การคัดเลือกเจ้าภาพ

เมืองโซชีได้รับเลือกให้เป็นเจ้าภาพโอลิมปิกฤดูหนาวและพาราลิมปิกฤดูหนาว 2014 ในสมัยประชุมคณะกรรมการโอลิมปิกสากลที่ 119 ที่กรุงกัวเตมาลาซิตี ประเทศกัวเตมาลา เมื่อวันที่ 4 กรกฎาคม 2007 โดยสามารถเอาชนะคะแนนเสียงกับเมืองพย็องชัง ประเทศเกาหลีใต้ในรอบที่ 2 ไป 51-47 คะแนน นับเป็นการจัดการแข่งขันกีฬาโอลิมปิก เป็นครั้งแรกของประเทศรัสเซีย ตั้งแต่การจัดการแข่งขันโอลิมปิกฤดูร้อน 1980 ที่กรุงมอสโก ในสมัยสหภาพโซเวียต
| ผลการตัดสินประเทศเจ้าภาพพาราลิมปิกฤดูหนาว 2014 |
| --- | --- | --- | --- | --- | --- |
| ชื่อเมือง | ประเทศ | รอบที่ 1 | รอบที่ 2 |  |  |
| โซชี |  รัสเซีย | 34 | 51 |  |  |
| พย็องชัง |  เกาหลีใต้ | 36 | 47 |  |  |
| ซาลซ์บูร์ก |  ออสเตรีย | 25 | - |  |  |
สนามแข่งขัน

เช่นเดียวกันกับโอลิมปิกฤดูหนาว 2010 ในครั้งนี้ สนามแข่งขันก็ยังคงใช้สนามแข่งจากโอลิมปิกฤดูหนาว 2014 คือ สวนสาธารณะโอลิมปิก และ คาสนายา โพยานา แม้ว่าคณะกรรมการพาราลิมปิกสากล เชื่อว่า การเข้าถึงเมืองโซชี เป็นสิ่งที่ยากลำบากสำหรับคนพิการ แต่ก็มีความเชื่อมั่น ปัญหานั้นจะเป็นศูนย์ ตามธรรมเนียม พาราลิมปิกฤดูหนาวจะจัดหลังจากโอลิมปิกฤดูหนาว 2 สัปดาห์ เนื่องจากต้องใช้เวลาทำการปรับสนามให้เหมาะสมกับคนพิการ การตรวจสอบสถานที่จัดงานในเบื้องต้น มีขึ้นในเดือนมกราคม 2014 และโฆษกของคณะกรรมการพาราลิมปิกสากล ได้กล่าวว่า พวกเรามีความมั่นใจและคาดหวังว่า สถานที่นี้จะพร้อมสำหรับคนพิการเมื่อการแข่งเริ่มต้นขึ้น และหวังว่าโซชีจะเป็นแบบอย่างที่ดีสำหรับพาราลิมปิกฤดูหนาวครั้งต่อๆไป
สนามแข่งขัน > สวนสาธารณะโอลิมปิก

สวนสาธารณะโอลิมปิก สร้างขึ้นให้อยู่ริมชายฝั่งทะเลดำ ซึ่งอยู่ทางตะวันตกของประเทศ มีพื้นที่ 4 กิโลเมตร หรือ 2.5 ไมล์ อีกทั้งยังมีอนุสรณ์เหรียญรางวัลที่น่าประทับใจในโอลิมปิกฤดูหนาวครั้งที่ผ่านมา และยังเป็นสถานที่ที่จัดพิธีเปิด-ปิดในการแข่งขันครั้งนี้อีกด้วย
ภายในสวนสาธารณะโอลิมปิก ประกอบด้วย
สนามกีฬาโอลิมปิกฟิชต์ สำหรับพิธีเปิด-ปิดการแข่งขัน ความจุ 40,000 ที่นั่ง
เชบาส์ อารีนา สำหรับการแข่งขันสเลจฮอกกี้น้ำแข็ง ความจุ 7,000 ที่นั่ง
ไอซ์คลูเบ เคอลิ่ง เซ็ตเตอร์ สำหรับการแข่งขันวีลแชร์ เคอร์ลิ่ง ความจุ 3,000 ที่นั่ง
แผนผังด้านในของสวนสาธารณะโอลิมปิก โซชี 2014
สนามแข่งขัน > คาสนายา พอลยานา (ภูเขาครัชเตอร์)

ลอร่า ไบแอธลอน แอนด์ สกี คอมเพล็กซ์ - ไบแอธลอน, มาราธอนสกี
โรซา คลาวน์เตอร์ เอ็กซ์ตรีม พาร์ค - สโนว์บอร์ด
โรซา คลาวน์เตอร์ แอลพายส์ รีสอร์ท - สกีลงเขา
มาสคอต

หลังจากที่ให้ประชาชนได้ทำการโหวตมาสคอตโอลิมปิกฤดูหนาว 2014 10 แบบ และมาสคอตพาราลิมปิกฤดูหนาว 2014 อีก 3 แบบ และได้ทำการเปิดตัวเมื่อวันที่ 26 กุมภาพันธ์ 2011และครั้งนี้เป็นครั้งที่สามที่ทำการคัดเลือกมาสคอตของทั้งโอลิมปิกฤดูหนาว และพาราลิมปิกฤดูหนาวพร้อมกัน โดยประชาชนได้ทำการโหวตเลือกมาสคอต 2 แบบ ที่มีชื่อว่า เรย์ออฟไลท์ และ สโนว์เฟลคส์
เหรียญรางวัล

การออกแบบเหรียญรางวัลของการแข่งขันครั้งนี้ เปิดตัวขึ้นเมื่อเดือนพฤษภาคม พ.ศ. 2556 โดยเหรียญรางวัลออกแบบด้วยการเย็บ และปะติดปะต่อกัน โดยใช้เพชรที่มีการโปร่งแสง ให้สะท้อนลักษณะภูมิประเทศของรัสเซีย และยังมีการจารึกอักษรเบลล์ ซึ่งอักษรสำหรับคนตาบอด
พิธีการ > พิธีเปิดการแข่งขัน

พิธีเปิดการแข่งขัน จัดขึ้นในวันที่ 7 มีนาคม พ.ศ. 2557 โดยใช้แนวคิด "การทำลายน้ำแข็ง" ซึ่งได้รับแรงบันดาลใจจากการเต้นบัลเลต์ ใช้นักแสดงประมาณ 2,500 คน ในการกล่าวของ นายฟิลิป เครฟเวน ประธานคณะกรรมการพาราลิมปิกสากล ได้กล่าวว่า กีฬาพาราลิมปิกจะทำให้ทุกคนประหลาดใจกับทักษะความสามารถที่ยิ่งใหญ่และได้เห็นตัวอย่างของความพยายามของมนุษย์ที่จะสร้างแรงบันดาลใจให้กับทุกคน
อย่างไรก็ตาม ทีมนักกีฬาของยูเครน ยังคงเข้าร่วมการแข่งขัน แม้จะเกิดเหตุวุ่นวายในประเทศและความขัดแย้งกรณีทหารรัสเซียเข้าควบคุมพื้นที่ในสาธารณรัฐปกครองตนเองไครเมียของยูเครน โดยในพิธีเปิดมีเพียงผู้เชิญธงชาติยูเครนเพียงคนเดียวเดินเข้าสู่สนาม ขณะที่ประธานาธิบดีวลาดีมีร์ ปูติน หวังว่ากีฬาพาราลิมปิก จะช่วยผ่อนคลายบรรยากาศตึงเครียดระหว่างยูเครน และรัสเซีย ส่วนผู้นำและเจ้าหน้าที่ระดับสูงของชาติตะวันตกบางชาติ รวมถึงสหรัฐอเมริกา และสหราชอาณาจักร งดไปร่วมชมพิธีเปิดเพื่อแสดงออกถึงความไม่พอใจต่อการที่รัสเซีย แทรกแซงทางทหารในยูเครน
พิธีการ > พิธีปิดการแข่งขัน

พิธีปิดพาราลิมปิกฤดูหนาว 2014 ได้มีขึ้น เมื่อค่ำวันที่ 16 มีนาคม ณ เมืองโซชี ประเทศรัสเซีย โดยประธานาธิบดีรัสเซีย วลาดีมีร์ ปูติน และหัวหน้าคณะกรรมการพาราลิมปิกสากล นายฟิลิป เครฟเวน ประธานคณะกรรมการพาราลิมปิกสากล กล่าวในพิธีปิด ชื่นชมว่างานกีฬาพาราลิมปิกฤดูหนาว 2014 เป็นงานกีฬาพาราลิมปิก ครั้งที่ดีที่สุด และมีปาฏิหาริย์ โดยในพิธีปิด ผู้ชมได้รับชมการแสดงที่มีชื่อว่า “บรรลุในสิ่งที่ทำไม่ได้” เพื่อสดุดีจิตใจ พลังและแรงบันดาลใจของนักกีฬาคนพิการ ซึ่งเป็นสิ่งที่ผู้จัดงานส่งถึงนักกีฬาและผู้เข้าชมพิธีปิดทั้งที่สนามกีฬาและชมการถ่ายทอดทางโทรทัศน์ทั่วโลก  ส่วนธงพาราลิมปิก ได้ถูกส่งต่อให้แก่เมืองพย็องชัง ของเกาหลีใต้ ซึ่งจะเป็นเจ้าภาพจัดการแข่งขันครั้งที่ 12
การแข่งขัน > ประเทศที่เข้าร่วมแข่งขัน

ในการแข่งขันครั้งนี้ มีนักกีฬาทั้งหมด 550 คน จาก 45 ประเทศ ซึ่งมากกว่าพาราลิมปิกฤดูหนาว 2010 ที่เมืองแวนคูเวอร์, แคนาดา ที่มีประเทศเข้าแข่งขัน 44 ประเทศ
อันดอร์รา (1)
อาร์เจนตินา (3)
อาร์มีเนีย (1)
ออสเตรเลีย (9)
ออสเตรีย (13)
เบลารุส (10)
เบลเยียม (2)
บอสเนียและเฮอร์เซโกวีนา (2)
บราซิล (2)
บัลแกเรีย (2)
แคนาดา (54)
ชิลี (2)
จีน (10)
โครเอเชีย (2)
เช็กเกีย (18)
เดนมาร์ก (2)
ฟินแลนด์ (13)
ฝรั่งเศส (14)
เยอรมนี (13)
สหราชอาณาจักร (12)
กรีซ (1)
ไอซ์แลนด์ (2)
อิหร่าน (1)
อิตาลี (34)
ญี่ปุ่น (20)
คาซัคสถาน (5)
เม็กซิโก (1)
มองโกเลีย (1)
เนเธอร์แลนด์ (7)
นิวซีแลนด์ (3)
นอร์เวย์ (31)
โปแลนด์ (8)
โรมาเนีย (1)
รัสเซีย (68)
เซอร์เบีย (1)
สโลวาเกีย (16)
สโลวีเนีย (1)
เกาหลีใต้ (27)
สเปน (7)
สวีเดน (22)
สวิตเซอร์แลนด์ (8)
ตุรกี (2)
ยูเครน (23)
สหรัฐ (74)
อุซเบกิสถาน (2)
การแข่งขัน > ชนิดกีฬาที่แข่งขัน

การแข่งขันครั้งนี้ มีการแข่งขันทั้งหมด 72 ประเภท จาก 5 ชนิดกีฬา (ตัวเลขในวงเล็บคือ จำนวนเหรียญทอง):
สกีลงเขา (32)
ไบแอธลอน (18)
มาราธอนสกี (20)
สเลจฮอกกี้น้ำแข็ง (1)
วีลแชร์เคอร์ลิ่ง (1)
การแข่งขัน > ปฏิทินการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| OC | พิธีเปิดการแข่งขัน | ● | รอบคัดเลือก | # | รอบชิงชนะเลิศ | CC | พิธีปิดการแข่งขัน |
| มีนาคม 2014 | 7th ศ>  | 8th ส>  | 9th อา>  | 10th จ>  | 11th อ>  | 12th พ>  | 13th พฤ>  | 14th ศ>  | 15th ส>  | 16th อา>  | จำนวน เหรียญ ทอง |
| --- | --- | --- | --- | --- | --- | --- | --- | --- | --- | --- | --- |
| พิธีการ | OC |  |  |  |  |  |  |  |  | CC |  |
|  สกีลงเขา  |   | 6  | 3  | 3  | ●  | 3  | 3  | 8  | 3  | 3  | 32 |
|  ไบแอธลอน  |   | 6  |   |   | 6  |   |   | 6  |   |   | 18 |
|  มาราธอนสกี  |   |   | 2  | 4  |   | 6  |   |   | 2  | 6  | 20 |
|  สเลจฮอกกี้น้ำแข็ง  |   | ●  | ●  |   | ●  | ●  | ●  | ●  | 1  |   | 1 |
|  วีลแชร์เคอร์ลิ่ง  |   | ●  | ●  | ●  | ●  | ●  | ●  | ●  | 1  |   | 1 |
| รวมเหรียญทองแต่ละวัน |  | 12 | 5 | 7 | 6 | 9 | 3 | 14 | 7 | 9 | 72 |
| รวมเหรียญทองสะสม |  | 12 | 17 | 24 | 30 | 39 | 42 | 56 | 63 | 72 |  |
| มีนาคม 2014 | 7th ศ. | 8th ส. | 9th อา. | 10th จ. | 11th อ. | 12th พ. | 13th พฤ. | 14th ศ. | 15th ส. | 16th อา. | จำนวน เหรียญ ทอง |
สรุปเหรียญการแข่งขัน

เจ้าภาพ (รัสเซีย)
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย | 30 | 28 | 22 | 80 |
| 2 |  เยอรมนี | 9 | 5 | 1 | 15 |
| 3 |  แคนาดา | 7 | 2 | 7 | 16 |
| 4 |  ยูเครน | 5 | 9 | 11 | 25 |
| 5 |  ฝรั่งเศส | 5 | 3 | 4 | 12 |
| 6 |  สโลวาเกีย | 3 | 2 | 2 | 7 |
| 7 |  ญี่ปุ่น | 3 | 1 | 2 | 6 |
| 8 |  สหรัฐ | 2 | 7 | 9 | 18 |
| 9 |  ออสเตรีย | 2 | 5 | 4 | 11 |
| 10 |  สหราชอาณาจักร | 1 | 3 | 2 | 6 |
| 11 |  นอร์เวย์ | 1 | 2 | 1 | 4 |
| 11 |  สวีเดน | 1 | 2 | 1 | 4 |
| 13 |  สเปน | 1 | 1 | 1 | 3 |
| 14 |  เนเธอร์แลนด์ | 1 | 0 | 0 | 1 |
| 14 |  สวิตเซอร์แลนด์ | 1 | 0 | 0 | 1 |
| 16 |  ฟินแลนด์ | 0 | 1 | 0 | 1 |
| 16 |  นิวซีแลนด์ | 0 | 1 | 0 | 1 |
| 18 |  เบลารุส | 0 | 0 | 3 | 3 |
| 19 |  ออสเตรเลีย | 0 | 0 | 2 | 2 |
| รวม | รวม | 72 | 72 | 72 | 216 |
แหล่งข้อมูลอื่น

คู่มือการท่องเที่ยว Sochi 2014 Olympic and Paralympic Games จากวิกิท่องเที่ยว (ในภาษาอังกฤษ)
Official website เก็บถาวร 2014-07-22 ที่ เวย์แบ็กแมชชีน
International Paralympic Committee
ภาพพาราโนมาของสวนสาธารณะโอลิมปิก
พิพิธภัณฑ์ธรรมชาติวิทยาคลีฟแลนด์

| --- | --- |
สัญลักษณ์พิพิธภัณฑ์ธรรมชาติวิทยาคลีฟแลนด์

ก่อตั้ง: ค.ศ. 1920
ที่ตั้ง: 1 Wade Oval Drive University Circle Cleveland OH 44106-1767 U.S.A.
พิกัดภูมิศาสตร์: 41° 30′ 40.97″ N, 81° 36′ 46.74″ W 41.511381, -81.612983 41°30′40.97″N 81°36′46.74″W﻿ / ﻿41.5113806°N 81.6129833°W﻿ / 41.5113806; -81.6129833
ผู้อำนวยการ: เอวลิน เกตส์ (Evalyn Gates) 
เว็บไซต์: www.cmnh.org/site/Index.aspx
พิพิธภัณฑ์ธรรมชาติวิทยาคลีฟแลนด์ (อังกฤษ: Cleveland Museum of Natural History) เป็นพิพิธภัณฑ์ธรรมชาติวิทยาประจำเมืองคลีฟแลนด์ ก่อตั้งในปี ค.ศ. 1920 และได้ดำเนินการวิจัยและจัดแสดงครอบคลุมในสาขา มานุษยวิทยา, โบราณคดี,  ดาราศาสตร์, พฤกษศาสตร์, ธรณีวิทยา, บรรพชีวินวิทยาและ สัตววิทยา และเป็นหนึ่งในสี่พิพิธภัณฑ์ที่ตั้งอยู่ในบริเวณ University circle อันเป็นศูนย์กลางทางศิลปะและวัฒนธรรมของเมือง ซึ่งในบริเวณนี้มีสถาณที่ตั้งที่สำคัญอื่นอีก อาทิ เช่น มหาวิทยาลัยเคสเวสเทิร์นรีเสิร์ฟ พิพิธภัณฑ์ศิลป์แห่งเมืองคลีฟแลนด์ สถาบันการดนตรีคลีฟแลนด์ พิพิธภัณฑ์แห่งนี้ตั้งอยู่ห่างจากตัวเมืองคลีฟแลนด์ 8 กิโลเมตรทางทิศตะวันออก
พิพิธภัณฑ์จัดแสดงสัตว์ป่าและพันธุ์ไม้ในรัฐโอไฮโอ อาทิเช่น แมวป่าแถบอเมริกาเหนือ (bobcat), นากแม่น้ำ, นกนักล่า ชนิดต่างๆ และยังมีนิทรรศการด้านการท่องเที่ยว, การให้บรรยาย, ร้านอาหาร, ร้านขายของที่ระลึก และ การเปิดหอดูดาวทุกคืนวันพุธให้สาธารณชนเข้าชม
ในปี ค.ศ. 2002 พิพิธภัณฑ์ได้เปิดท้องฟ้าจำลองใหม่ (Fannye Shafran Planetarium) ตั้งอยู่ตรงบริเวณทางเข้า ภายในจัดแสดง หินจากดาวจันทร์ที่นำกลับมาในภาระกิจอะพอลโล 12 นิทรรศการเกี่ยวกับระบบสุริยะจักรวาล, การสำรวจอวกาศ และ เครื่องมือทางดาราศาสตร์ในอดีตและปัจจุบัน อาทิ เช่น เข็มทิศ, นาฬิกาดาว (astrolabe) และ ชิ้นส่วนของยานอวกาศ